કમલ હસનને જ્યારે તેમની રાજકારણની વિચારધારા અંગે સવાલ કરવામાં આવ્યો તો તેમણે કહ્યું કે, હું લોકોની ચિંતાઓ, સમસ્યાઓ અને મુસીબતો દૂર કરતી વિચારધારા અનુસાર કામ કરવા માંગીશ. મારી રાજનીતિનો રંગ કાળો હશે. તેમણે સ્પષ્ટ કર્યું હતું કે, તેમની રાજનીતિનો રંગ કેસરી નહીં હોય, એ વાત પાક્કી છે. પોતાની રાજકારણની નીતિ અંગે વધુ સ્પષ્ટતા કરતાં કમલ હસને કહ્યું હતું કે, હું કેન્દ્રમાં રહેવા માંગુ છું, કોઇની આજુ-બાજુ નહીં. જે મારી વિચારધારા સાથે સંમત થશે, તેની સાથે હું હાથ મિલાવીશ. તેમણે આગળ કહ્યું હતું કે, હું રાતોરાત જનતાની તમામ સમસ્યાઓ ઉકેલી લઇશ, એવો વાયદો તો નથી કરતો, પરંતુ પરિવર્તનની પ્રક્રિયા શરૂ કરવાનો વાયદો ચોક્કસ કરું છું.